﻿ Regeringen skyder Teknologipagten i gang - Regeringen.dk
Nyheder 23.04.18
Regeringen begiver sig med Teknologipagten ud på en fælles mission sammen med virksomheder, uddannelses- og forskningsinstitutioner for at flere danskere får tekniske og digitale kompetencer, så den enkelte borger bliver bedre rustet til en digital og teknologisk fremtid.
Danske virksomheder leder i disse år med lys og lygte efter medarbejdere med digitale og teknologiske kompetencer. Ifølge en analyse fra Højbjerre, Brauer og Schultz (læs her) var der i 2017 ca. 33.000 jobopslag fra private virksomheder, hvor der blev søgt efter medarbejdere med kompetencer inden for teknologi, IT, ingeniørkundskab, naturvidenskab og matematik (de uddannelser som samlet kaldes STEM). Det svarer til ca. hvert fjerde af alle opslåede job i den private sektor. Og det er i vækst.
Det er samtidig produktive job. En analyse fra Erhvervsministeriet viser, at produktiviteten blandt STEM-uddannede er relativ høj og der ser også ud til at være en positiv sammenhæng mellem, virksomhedernes produktivitet, og andelen af STEM-uddannede blandt de ansatte.
De siger de om Teknologipagten
Danmark og danskerne skal være digitale frontløbere, og det kræver at vi får flere til at uddanne sig og arbejde med digitale og teknologiske job. Det skal vi, så vi i Danmark kan få del i de mange muligheder, det bringer, både i forhold til job og velstand, men også fordi det giver mulighed for at løse nogle store samfundsudfordringer – lige fra, når droner kan sprøjte marker mere effektivt til gavn for miljø og produktion, til når supercomputere og ny teknologi kan opdage kræft via en blodprøve.”
Formand for TeknologipagtRådet og CEO i Netcompany, André Rogaczewski
Astronaut Andreas Mogensen forklarer, hvorfor han anbefaler at tage en af de såkaldte STEM-uddannelser
Nyheder 30.01.18